АҞӘА, абҵара 20 — Sputnik. Мали аҳҭнықалақь Бамако иҟоу асасааирҭа Radisson Hotel Bamako аҟны шасыс инкыланы ирымаз рҟынтәи ҩеижәаҩык рҟынӡа рхы иақәиҭуп.
Ахәаша, Мали аҳҭнықалақь агәҭа игылоу асасааирҭаҟны бџьарла еибыҭааз ауаа 140-ҩык асасааирҭа асасцәеи 30-ҩык асасааирҭа амаҵзурауааи шасыс иааныркылеит.
Аинформациатә маҵзура Реитер адыррақәа рыла ашәарҭадаратә мчрақәа асасааирҭа иакәшаны иркуп. Асасааирҭа аҩныҵҟа аиҿахысрақәа цоит.